**Nyhedsbrev – Gribskov kommunes affalds håndtering fra 2026**

Kære grundejer,

**Nye affaldsbeholdere**

Der kommer snart nye affaldsbeholdere til din adresse. Gribskov Forsyning er ansvarlig for udrulningen af de nye affaldsbeholdere, der skal erstatte det gamle jernstativ.

Ifølge Gribskov Forsyning får hver husstand i sommerhusområder fremover to affaldsbeholdere, som bliver leveret i slutningen af 2025 eller starten af 2026.

**Nye krav**

De nye affaldsbeholdere skal iflg. Gribskov Forsyning stå på en standplads indenfor eget skel med højst 5 meter til skel/vej, hvor der er adgang til ejendommen.

Underlaget på standpladsen skal være jævnt, dvs. fliser, asfalt, komprimeret jord/grus eller lignende. Perlesten, som mange af os har i vores indkørsel, betragtes ikke som jævnt / fast underlag.

Adgangsvejen til affaldsbeholderne skal ligeledes være jævn og kørefast og mindst 1 meter bred. Det er bedst med fliser, asfalt eller beton.

Hvis disse krav ikke bliver opfyldt, skal affaldsbeholderne stilles ud til vejen på afhentningsdagen for at blive tømt.

**Hvad indeholder de to nye beholdere**

Den ene beholder ”Rest/Mad” er en 240 liter spand der er delt med 60% til restaffald og 40% til madaffald.

Den anden beholder ”Genanvendeligt” er ligeledes en 240 liters spand der er delt med 50% til plast, mad- og drikkekartoner og metal, og 50% til småt pap og papir.

Gribskov Forsyning oplyser, at det er muligt at få en anden ordning end den, man er blevet tildelt ved at kontakte deres kundeservice. Dog kan man ikke få mindre end standard løsningen.

**Mere information**

Se mere om ordningen på Gribskov Forsynings hjemmeside <https://gribskovforsyning.dk/>

Med venlig hilsen

Bestyrelsen